b'\n_START_ARTICLE_\nLiberland\n_START_SECTION_\nGeografija\n_START_PARAGRAPH_\nOb koncu vojne med Hrva\xc5\xa1ko in Srbijo so nekatera obmejna obmo\xc4\x8dja ostala sporna, kot je na primer otok Vukovar in otok \xc5\xa0arengrad. Kljub temu pa so nekatera obmo\xc4\x8dja ostala brez dr\xc5\xbeave, ki bi si jih lastila. Liberland je bil razgla\xc5\xa1en na najve\xc4\x8djem izmed obmo\xc4\x8dij, imenovanem "Gornja Siga"._NEWLINE_Ozemlje je veliko pribli\xc5\xbeno 7\xc2\xa0km\xc2\xb2 in prete\xc5\xbeno pora\xc5\xa1\xc4\x8deno z gozdom. Trenutno na tem ozemlju ni stalnih prebivalcev. \xc4\x8ce\xc5\xa1ki novinar je kraj obiskal aprila 2015 in na\xc5\xa1el zapu\xc5\xa1\xc4\x8deno hi\xc5\xa1o, ki je bila po pri\xc4\x8devanjih lokalnih prebivalcev, zapu\xc5\xa1\xc4\x8dena pribli\xc5\xbeno 30 let. Omenil je tudi, da so ceste v slabem stanju._NEWLINE_Reka Donava, edina obala Liberlanda je mednarodna vodna pot s prostim dostopom do \xc4\x8crnega morja za nekaj kopenskih dr\xc5\xbeav. Predsednik Vit Jedli\xc4\x8dka je zato predlagal uporabo \xc4\x8dolnov za dostop do ozemlja. _NEWLINE_Liberland ni najmanj\xc5\xa1a dr\xc5\xbeava, saj obstajate \xc5\xa1e dve mednarodno priznani suvereni dr\xc5\xbeavi, ki sta manj\xc5\xa1i: Vatikan in Monako.\n_START_SECTION_\nZgodovina\n_START_PARAGRAPH_\nNa dan razglasitve republike Liberland so V\xc3\xadt Jedli\xc4\x8dka in nekaj njegovih zaveznikov na ozemlju Gornje Sige izobesili zastavo._NEWLINE_ Jedli\xc4\x8dka je \xc4\x8dlan \xc4\x8de\xc5\xa1ke politi\xc4\x8dne stranke Stranka svobodnih dr\xc5\xbeavljanov, ki temelji na vrednotah libertarizma._NEWLINE_Jedli\xc4\x8dka je v izjavi dejal, da niti Srbija, niti Hrva\xc5\xa1ka ali kateri koli druga nacija ne priznava te zemlje kot svoje (terra nullius). Meja po njegovem temelji tako na Hrva\xc5\xa1ki definiciji meje, kot tudi na Srbski, tako se ta ne prekriva s suverenim ozemljem katere koli od sosednjih dr\xc5\xbeav._NEWLINE_ Jedli\xc4\x8dka je aprila 2015 poslal diplomatsko noto Hrva\xc5\xa1ki in Srbiji in kasneje tudi ostalim dr\xc5\xbeavam, s pro\xc5\xa1njo po mednarodnem priznanju.\n_START_SECTION_\nOdzivi\n_START_PARAGRAPH_\nAprila je v intervjuju s Parlamentn\xc3\xad Listy predsednik Jedli\xc4\x8dka dejal, da prejema pozitivne odzive za njegovo iniciativo predvsem s strani njegove stranke, vendar ga podpirajo tudi nekateri \xc4\x8dlani strank Dr\xc5\xbeavljanske demokratske stranke \xc4\x8ce\xc5\xa1ke in \xc4\x8ce\xc5\xa1ke Piratske stranke._NEWLINE_Dominik Stroukal, s \xc4\x8de\xc5\xa1ko-slova\xc5\xa1ke veje Ludwig von Misesovega in\xc5\xa1tituta, je napisal: "Vratolomni uspeh za V\xc3\xadta. Cel svet poro\xc4\x8da o Liberlandu z besedami, kot so: \'Dav\xc4\x8dna konkurenca, \'liberalizem\', ipd."_NEWLINE_Z razliko od na\xc5\xa1ih prednikov, raziskovalcev, pionerjev in nasilnih kolonialcev nismo imeli mo\xc5\xbenosti poskusiti. Morda nam uspe narediti druga\xc4\x8de, kot so to storili drugi, glede na tehnolo\xc5\xa1ki napredek, \xc5\xa1iri\xc5\xa1i pogled na raso in spol in upajo\xc4\x8d na mirnej\xc5\xa1o umestitev. _NEWLINE_\xe2\x80\x94ru ,\xc2\xa0Bloomberg View _NEWLINE_Goran Vojkovi\xc4\x87 s hrva\xc5\xa1kega tabloida index.hr je opisal Liberland kot "cirkus, ki ogro\xc5\xbea Hrva\xc5\xa1ko ozemlje" in trdil, da obstaja tveganje, da bi Hrva\xc5\xa1ko na\xc4\x8delo nadzora ozemelj na drugi strani Donave bilo oslabljeno s preusmerjanjem pozornosti na Liberland. Dejal je tudi, da bi moralo "vsako pre\xc4\x8dkanje meje s Hrva\xc5\xa1ke strani biti kaznovano". _NEWLINE_V 17. polletni \xc5\xa1tevilki \xc4\x8dastnika, Journal mednarodnega prava, ki ga izdaja Pravna fakulteta v Chicagu (ZDA) je bil objavljen ob\xc5\xa1iren esej, v katerem je obravnavan Liberland, zgodovina dr\xc5\xbeavotvornosti ter anaiza meje med Hrva\xc5\xa1ko in Srbijo. Esej razlaga v katerih pogledih se Liberland smatra kot uradno dr\xc5\xbeavo in v katerih ne. Razlo\xc5\xbeen je koncept terra nulliusa (nikogar\xc5\xa1nje zemlje), kateri je glavni vzgib, da je Liberland nastal prav na tem mestu.\n_START_SECTION_\nPredavanja na univerzah\n_START_PARAGRAPH_\nJedli\xc4\x8dka je imel predavanje 20 aprila na univerzi Prague School of Economics (Ekonomska \xc5\xa1ola v Pragi) z naslovom "Liberland \xe2\x80\x93 how a state is born" (Liberland - kako nastane nova dr\xc5\xbeava). Govoril je o ve\xc4\x8d aspektih projekta in zanimanj, ki so pritegnila svet. Ena izmed tem je bila Konvencija v Montevideu in ob tem razlo\xc5\xbeil kako se Liberland pribli\xc5\xbeuje izpolnitvi na\xc4\x8del konvencije, ki se navezuje na definicijo dr\xc5\xbeave. V \xc4\x8dasu predavanja je bilo imenovanih 10 ljudi, ki so bili \xc5\xbeeljni sprejeti vlogo predstavnika za odnose s tujino in bili pripravljeni, da se preselijo na ozemlje Liberlanda._NEWLINE_Teme so prav tako obravnavale koncept prostovoljnih davkov in kako je veliko \xc5\xa1tevilo pro\xc5\xa1enj za dr\xc5\xbeavljanstvo vplivalo na prestrukturiranje in obdelavo podatkov pro\xc5\xa1enj, saj je prej temeljilo zgolj na e-po\xc5\xa1tnem naslovu. Omenjen je bil tudi na\xc4\x8drt organizacije nekak\xc5\xa1nega dogodka, kjer bi se stvari prodajale brez davka. Jedli\xc4\x8dka je tudi pojasnil, da Hrva\xc5\xa1ka projekta ne more preganjati, saj je Liberland na ozemlju, ki ne spada pod hrva\xc5\xa1ko jurisdikcijo.\n_START_SECTION_\nVe\xc4\x8dje konference\n_START_PARAGRAPH_\nV hotelu Lug, Hrva\xc5\xa1ka je bila 16. aprila 2016 organizirana 1. ve\xc4\x8dja konferenca v neposredni bli\xc5\xbeini Liberlanda, ki se jo je udele\xc5\xbeilo okoli 70 ljudi. Predstavljen je bil dolgoro\xc4\x8dni plan razvoja Liberlanda, analiza ekonomskega doprinosa sosednjim regijam, politi\xc4\x8dna analiza Hrva\xc5\xa1ke in Srbije, ter nekatere druge tematike, kot so elektronske volitve, bitcoin in blockchain tehnologije. Poleg tega je bil razgla\xc5\xa1en tudi zmagovalec arhitekturnega nate\xc4\x8daja, ki se ga je udele\xc5\xbeilo preko 30 arhitekturnih studijev s celega sveta. Predsednik Vit Jedli\xc4\x8dka, kot soorganizator dogodka, na samem dogodku ni mogel biti prisoten, saj so mu Hrva\xc5\xa1ke oblasti po ve\xc4\x8dkratnih poizkusih onemogo\xc4\x8dile vstop na ozemlje R. Hrva\xc5\xa1ke. _NEWLINE_Druga ve\xc4\x8dja konferenca je bila 26. avgusta 2016 v Hotelu Park, Novi Sad, Srbija. Tematike konference so bile predstavitev zadnje verzije ustave, koncept privatnih mest, prednosti in slabosti demokracije, predstavitev predloga prve banke Liberlanda, pregled trenutne ureditve zra\xc4\x8dnega prostora nad Liberlandom, ter analiza politi\xc4\x8dne situacije Hrva\xc5\xa1ke in Srbije. _NEWLINE_V Sloveniji se je 12.12.2017 predsednik Vit Jedli\xc4\x8dka, kot govorec, udele\xc5\xbeil blockchain konference "Blockchain & Bitcoin Conference Slovenia"\n_START_SECTION_\nDostop\n_START_PARAGRAPH_\nHrva\xc5\xa1ka stran je na obmo\xc4\x8dje napotila policijske enote, z namenom prepre\xc4\x8ditve vstopa v nenaseljeno obmo\xc4\x8dje Liberlanda._NEWLINE_Ekipa novinarjev nacionalne Srbske televizije Radio Televizija Vojvodina je posku\xc5\xa1ala obiskati obmo\xc4\x8dje z namenom snemanja prispevka. Poro\xc4\x8dali so, da so jim na Hrva\xc5\xa1ki mejni postaji prepovedali dostop brez jasnih pojasnil in dejali, da je bila zastava Liberlanda odstranjena. Kljub temu je \xc4\x8de\xc5\xa1ki skupini novinarjev uspelo vstopiti na obmo\xc4\x8dje kasneje isti teden._NEWLINE_Bosanski skupini novinarjev hi\xc5\xa1e Dnevni Avaz so ob poskusu vstopa Hrva\xc5\xa1ki policisti dejali, da bo Hrva\xc5\xa1ka vsak poskus vstopa na obmo\xc4\x8dje z avtom kaznovala z denarno kaznijo 2500 HRK. Tako so si novinarji od lokalnih ljudi sposodili kolesa, a vendar so ob ponovnem poskusu vstopa naleteli na policijsko patruljo, ki jim je prepovedala nadaljevanje poti._NEWLINE_Maja 2015 sta za kraj\xc5\xa1i \xc4\x8das bila V\xc3\xadt Jedli\xc4\x8dka in njegov prevajalec Sven Sambunjak pridr\xc5\xbeana, po tem ko sta poskusila pre\xc4\x8dkati kopensko mejo s Hrva\xc5\xa1ke strani. V pridr\xc5\xbeanju sta pre\xc5\xbeivela eno no\xc4\x8d, nakar jima je bilo odrejeno pla\xc4\x8dilo kazni za nezakonito pre\xc4\x8dkanje Hrva\xc5\xa1ke meje,  vendar sta se na rasodbo prito\xc5\xbeila. Jedli\xc4\x8dka je ob tem trdil, da so bili na obmo\xc4\x8dju \xc5\xa1e vsaj trije \xc5\xa1vicarji, dr\xc5\xbeavljani Liberlanda. _NEWLINE_Aretacije ni videl kot nekaj negativnega, ampak kot prilo\xc5\xbenost, da se za\xc4\x8dne razpravljati o politiki in mo\xc5\xbenost vpogleda v mi\xc5\xa1ljenje ljudi, ki delujejo za hrva\xc5\xa1ko policijo in vlado. Po menenju Jedli\xc4\x8dke so bili policisti prijazni in radovedni glede projekta. _NEWLINE_Po nekaj dneh po tem pridr\xc5\xbeanju so pridr\xc5\xbeali \xc5\xa1e \xc5\xa1est ljudi (z \xc4\x8ce\xc5\xa1ke, Irske, Nem\xc4\x8dije, Danske in ZDA) in jih tudi oglobili. Prito\xc5\xbeba je bila poslana na Dansko ambasado v Zagrebu, saj so med \xc4\x8dasom prijetja in pripora bili onemogo\xc4\x8deni vsi kontakti z zunanjim svetom. Njihov cilj je bilo pod okriljem \xc5\xa1vicarske neprofitne organizacije Liberland Settlement Association naseliti Liberland._NEWLINE_Na spletni strani Liberlanda je bilo zapisano, da je Hrva\xc5\xa1ka policija ponovno priprla Jedli\xc4\x8dko in 10 drugih ljudi 16. maja 2015. Jedli\xc4\x8dka je bil spu\xc5\xa1\xc4\x8den na prostost po obravnavi na sodi\xc5\xa1\xc4\x8du 17. maja 2015._NEWLINE_V maju 2016 je bilo objavljenih ve\xc4\x8d odlo\xc4\x8ditev hrva\xc5\xa1kega sodi\xc5\xa1\xc4\x8d. Vi\xc5\xa1je sodi\xc5\xa1\xc4\x8de je odlo\xc4\x8dilo, da je pre\xc4\x8dkanje meje v Liberland iz Hrva\xc5\xa1ke nezakonito, vendar je ozna\xc4\x8dilo obto\xc5\xbebe pre\xc4\x8dkanja meje iz Srbije v Liberland za nepravilne. Sodi\xc5\xa1\xc4\x8de je izjavilo, da je okrajno sodi\xc5\xa1\xc4\x8de naredilo "temeljno kr\xc5\xa1itev prekr\xc5\xa1kovnih postopkov" in "bistvene postopkovne kr\xc5\xa1itve". Nadalje je odlo\xc4\x8dilo, da "so dejstva napa\xc4\x8dno in nepopolno ugotovljena [s strani to\xc5\xbeilca], kar bi lahko privedlo do napa\xc4\x8dne uporabe materialnega prava". Ponovno sojenje je bilo nalo\xc5\xbeeno \xc5\xa1estim od 7 prito\xc5\xbeb.\n_START_SECTION_\nAdministracija\n_START_PARAGRAPH_\nZa administracijo Liberlanda je bila predlagana vlada z "deset do dvajset \xc4\x8dlani". Za volitve je predviden elektronski sistem volitev.\n_START_SECTION_\nMeje in imigracija\n_START_PARAGRAPH_\nLiberland namerava delovati po na\xc4\x8delih odprto mejne politike.\n_START_SECTION_\nDr\xc5\xbeavljanstvo\n_START_PARAGRAPH_\nUradno geslo Liberlanda je "To live and let live" (\xc5\xbdiveti in pustiti \xc5\xbeiveti)_NEWLINE_Cilj te dr\xc5\xbeave je ustvariti dru\xc5\xbebo kjer lahko pravi\xc4\x8dni ljudje uspevajo brez dr\xc5\xbeavnih predpisov in davkov. Ustanovitelji se zgledujejo po dr\xc5\xbeavah kot sta Monako in Lihten\xc5\xa1tajn. Sode\xc4\x8d po uradni spletni strani so zgolj ljudje s komunisti\xc4\x8dno, neonacisti\xc4\x8dno in drugo ekstremisti\xc4\x8dno zgodovino neupravi\xc4\x8deni dr\xc5\xbeavljanstva._NEWLINE_Po izjavah \xc4\x8dasnika The Guardian (VB), je v prvem tednu bilo prejetih 200.000 pro\xc5\xa1enj za dr\xc5\xbeavljanstvo. _NEWLINE_V za\xc4\x8detku maja 2015 je bilo izdanih prvih (okrog) 30 dr\xc5\xbeavljanstev Liberlanda. Podelitev se naj bi odvila v Liberlandu, vendar je hrva\xc5\xa1ka policija prepre\xc4\x8dila vstop skupini s hrva\xc5\xa1ke strani. Prav tako so poskusili vstopiti s pre\xc4\x8dkanjem reke iz srbske strani z ribi\xc5\xa1kimi \xc4\x8dolni, a tudi ta poskus ni uspel, saj ribi\xc5\xa1ki \xc4\x8dolni niso imeli dovoljenj za transport ljudi. Srbske oblasti so nato obvestile Jedli\xc4\x8dko, da bodo aretirali ljudi, ki posku\xc5\xa1ajo nezakonito pre\xc4\x8dkati mejo. Zato so izvedli improvizirano ceremonijo podelitve dr\xc5\xbeavljanstev v Ba\xc4\x8dkem Mono\xc5\xa1tru (Srbija). Isto\xc4\x8dasno je Jedli\xc4\x8dka organiziral ponoven poskus potovanja po Donavi z ladjo s \xc4\x8de\xc5\xa1kega ozemlja.\n_START_SECTION_\nZakonodaja\n_START_PARAGRAPH_\nObjavljen je bil osnutek kodificirane ustave  in seznam zakonov, ki jih bo ustava uklju\xc4\x8devala. Te dokumenti opisujejo Liberland kot dr\xc5\xbeavo, ki jo upravlja deljena oblast izvr\xc5\xa1ilne, zakonodajne in pravne slu\xc5\xbebe, ki si prizadeva za uveljavitev pravic posameznika. Vsebujejo tudi seznam kriminalnih dejanj kot so umor, uboj in kraja, med drugim pa tudi onesna\xc5\xbeevanje okolja in kr\xc5\xa1itve javnega reda in miru.\n_START_SECTION_\nEkonomija\n_START_PARAGRAPH_\nObstajajo na\xc4\x8drti za uraden kriptovalutni sistem, kljub temu pa bodo dovoljene vse ostale valute. Organizacija Liberlanda prav tako sprejema donacije v obliki bitcoina._NEWLINE_Politiki bo z ustavo prepovedano zadol\xc5\xbeevanje dr\xc5\xbeave in naroda.\n_START_SECTION_\nPriznanje\n_START_PARAGRAPH_\nDo zdaj Liberlandu \xc5\xa1e ni bilo podeljeno diplomatsko priznanje s strani dr\xc5\xbeav \xc4\x8dlanic Zdru\xc5\xbeenih narodov.\n_START_SECTION_\nDiplomacija\n_START_PARAGRAPH_\nLiberland ima po svetu ustanovljenih 90 predstavni\xc5\xa1tev, ki delujejo po principih veleposlani\xc5\xa1tev.'